google/wiki40b huggingface dataset:
Fylkesvei 30

Historikk

Strekningen mellom Tynset og Koppang har tidligere også vært skiltet som riksvei 3 og som riksvei 28. 1. desember 2008 meldte Sør-Trøndelag fylkeskommune at 3 km ny veistrekning ved Osøy bru var tatt i bruk.
Før 1. januar 2010 var veien riksvei, etter at regionsreformen trådte i kraft har den status som fylkesvei.
Barguzin

Barguzindalen

Den midtre delen av Barguzin renner gjennom Barguzindalen, som er 200 km lang og opp til 35 km bred. Dalen går mellom Barguzinfjellene i nordvest og Ikatfjellene i sørøst. Elva svinger seg gjennom dalen og det ligger rester av gamle elvefar og myrlendte kanaler som danner mer enn 1000 små vann. Her ligger også Dzjerga naturreservat med et areal på 2 387 km².

Barguzinvinden

Elva har også gitt navn til den vedvarende, sterke nordvestlige Barguzinvinden i Bajkalsjøen. Lufta strømmer ut over Bajkalsjøen fra Barguzindalen og blåser tvers over innsjøen. Vinden blåser hovedsakelig mens sola er oppe, vanligvis på solrike dager. I Barugzinbukta kan vinden noen ganger komme opp i orkan styrke, men vanligvis er vinden svakere enn 20 m/s (sterk kuling).
840-årene

-- 840 -- 841 -- 842 -- 843 -- 844 -- 845 -- 846 -- 847 -- 848 -- 849
Tiårsoversikt
Mo herredsstyre 1844–1846

Mo herredsstyre 1844–1846 er en oversikt over representanter i Mo herredsstyre, etter herredsstyrevalget i 1844. Valget ble avholdt den 11. mai 1844.
I 1844 var det direkte valg på personer. De som fikk flest stemmer ble herredsstyremedlemmer.
Bryting under Sentralamerikanske og karibiske leker 1954

Bryting under Sentralamerikanske og karibiske leker 1954. Bryting var en av flere sporter i de sjuende sentralamerikanske og karibiske leker som ble arrangert i Mexico by i Mexico i perioden 5. til 20. mars 1954. Det var femte gangen som bryting var med i de sentralamerikanske og karibiske leker. Det ble konkurrert i åtte vektklasser i fristil, kun for menn. Mexico ble beste nasjon med fem gullmedaljer foran Cuba med tre.
Malibu (rom)

Malibu er en kokosnøtt-basert rom som kommer fra Barbados. Malibu ble et internasjonalt varemerke tidlig på 1980-tallet. Malibu finnes i flere varianter, men den hvite og milde er mest kjent og den benyttes blant annet ofte i drinken Piña Colada. Malibu rom ble først laget i 1895.
BLNO 2010/11

BLNO 2010/11 var det øverste nivået i norsk basketball for menn 2010/11-sesongen. Asker Aliens vant ligaen foran Tromsø Storm og Ulriken Eagles.
Fylkesvei 1068

Fylkesvei 1068 går mellom Balke og Noatun i Rygge kommune. Veien er 2,2 km lang.
Frem til 2019 hadde veien betegnelsen Fylkesvei 333.
Hurley 18

Hurley 18 er en liten havseiler på 18 fot som ble produsert i England på 1960-70 tallet. Masten er laget så en person kan ta den opp og ned selv.
Hurley 18 finnes i flere utgaver, noen har to kjøler for å kunne stå støtt når tidevannet gikk opp og ned i England, noen har jernkjøl og noen har ferrosementkjøl. Dette er robuste båter som tåler mye, både av vær og kraftig bruk.
Petrolia

Historikk

Petrolia ble stiftet 17. mars 1997 og kjøpte like etter den halvt nedsenkbare boreriggen SS «Petrolia» samt 20% av «Deep Sea Bergen». Selskapet ble notert på Oslo Børs den 12. mai 1997. 
I september 1997 inngikk selskapet et 10-årig certeparti med det russiske selskapet Arktikmorneftegazrazvedka («Arktik») om leie av boreskipet DS «Valentin Shashin». I 2000 oppsto en tvist mellom partene, der Arktik krevde skipet tilbakelevert. Petrolia Drilling tapte saken i 2005, men dannet samme år et joint venture med selskapet Sinvest ASA: Venture Drilling AS, og inngikk en ny leieavtale med Arktik.
Mellom 2005 til 2008 kjøpte Petrolia andeler i riggselskapene PetroMENA ASA (51,5%) og Petrojack ASA (39,9%), og i 2007 ble SS «Petrolia» solgt til PetroMENA ltd.  
I 2007 kjøpte Petrolia oljeserviceselskapet Independent Oil Tools AS (IOT) som bl.a. hadde virksomhet i Australia og Nederland.  
PetroMENA ASA gikk konkurs i 2009 og Petrojack ASA gikk konkurs i 2010. Selskapet skiftet i 2010 navn fra Petrolia Drilling ASA til Petrolia ASA og i 2012 ble dagens Petrolia SE ettablert gjennom en fusjon. I 2011 ble Petrolia NOCO AS (tidligere Petrolia Norway AS) etablert for å drive med letevirksomhet.

Virksomhet

I 2011 var Petrolia hovedsakelig virksom innen oljeservice, men var i tillegg i gang med å bygge opp et leteselskap.

Oljeservice

Petrolia opererer innenfor oljeservice gjennom datterselskapet  Independant Oil Tools. Selskapet har datterselskaper i Norge, Nederland, Romania, Aserbajdsjan, Dubai, Australia og New Zealand. Selskapet driver bl.a. med utleie av boreutstyr og borerelaterte tjenester.

Letevirksomhet

Petrolias letevirksomhet drives gjennom datterselskapet  Petrolia NOCO AS grunnlagt i juni 2011 med Vidar Bergo Larsen som daglig leder. I 2019 ble Linn Katrine Høie ansatt som daglig leder. Selskapet har kontorer i Oslo og Bergen. I august 2011 overtok selskapet en 10% andel i PL 356 fra Det norske som inneholdt Ulvetanna-prospektet, og i februar 2012 ble selskapet prekvalifisert som rettighetshaver på norsk kontinentalsokkel. Selskapet har foreløpig kun virksomhet på norsk sokkel.
Kattarock

Kattarock er en endagsrockefestival som en gang i året arrangeres på frivillig basis av elevene ved Oslo katedralskole, og har vært siden 2014 en del av Kattateateret.
Kattarock ble arrangert, muligens for første gang, allerede i skoleåret 1989-1990. Blant artistene var Sløggers, Polyester og Distant Echoes. I sin nåværende inkarnasjon oppsto festivalen i 2004 som et kreativt forsøk på å samle inn penger til å leie en antikk rullestol som skulle brukes som rekvisitt i Kattateaterets oppsetning Tre søstre. Kattarock styres av et eget produksjonsstyre som velges nytt hvert år, bestående av hovedsjefer og ansvarlige for de enkelte andre gruppene.
Arrangementet har de siste årene rommet over 200 publikummere og rundt ti band. Bandene har som regel tilknytning til Katta ved at en eller flere i bandet går eller har gått på skolen selv. I tillegg er det alltid noen få mer kjente band som også får spille. Scenen var opprinnelig i treningsrommet innenfor kantina på skolen, men de senere årene har den vært i øvre gymsal. I 2015 ble Kattarock avholdt i nedre gymsal, og på grunn av ønsker fra skolens ledelse var Kattarock 2016 i skolens aula.
Vesa Kokko

Karriere

Kokko kom på 2.-plass i det finske mesterskapet i rullestolcurling i 2008, der han var skip for Team PT-keskus, og 3.-plass i 2009 med laget Osattomat.
Med laget OCT ble han finsk mester i 2010, og med Osattomat ble han finsk mester i 2011 og 2012.
August Teodor Haugen

Personlig

Haugen er en eldre bror av Sofie Karoline og fetter til Tormod Bjørnetun Haugen, begge aktive i Sandefjord Skøyteklubb.
Julemust

Julemust (fra svensk julmust) er en type brus med tradisjoner fra juletid i Sverige. 
Drikken selges også i Norge som en del av utvalget av julebrus. Julemust skiller seg fra julebrus hovedsakelig ved bruken av maltekstrakt og humle. Ingrediensene kommer av at must historisk ble utviklet som et alkoholfritt alternativ til øl.

Handel

I Sverige konsumeres 45 millioner liter julmust i løpet av desember måned (1999). Mengden utgjør 5 liter per innbygger i Sverige i julemåneden. Julemust utgjør 50 % av markedet for leskedrikker i desember.
Det finns rundt 30 ulike typer julemust i Sverige.
Roma Mineralvannfabrikk i Lillestrøm er den eneste norske produsenten av Julemust.
Kinnar-Sandfjorden

Kinnar-Sandfjorden (nordsamisk: Sáttovuotna) er en fjord like vest for Kinnarodden, på nordsiden av Nordkinnhalvøya i Lebesby kommune i Finnmark. Fjorden strekker seg 2,5 kilometer sørover til Sandfjord i enden av fjorden.
Fjorden har innløp mellom Bøneset i vest og Kinnarodden i øst. Kinnarodden er det nordligste punktet på Norges og Europas fastland. Fjorden ender i en 850 meter lang sandstrand.
Plectris

Utseende

Små til middelsstore, sylindriske, brunlige oldenborrer. Oversiden er tett kledt med korte hår. Beina er lange og gulbrune.

Utbredelse

Slekten lever bare i den Nye Verden, fra Argentina i sør til USA i nord, inkludert noen av øyene i Karibia. Den er dessuten innført til Australia.
Lunheim

Lunheim er en bydel i Tromsø. Den ligger på fastlandssiden, mellom Kroken og Tomasjord. Lunheim hører til tettstedet Tromsdalen, som i sin tur er en del av byen Tromsø. Området har en blandet bebyggelse av eneboliger og rekkehus. I området er også noen mindre bedrifter og offentlige kontorer.
Sydpol-Aitkenbassenget

Sydpol-Aitkenbassenget er et nedslagskrater på jordens måne. Kratret er rundt 2 500 km i diameter og rundt 13 km dypt og er et av de største, kjente nedslagskratre i hele solsystemet. Det er det største, eldste og dypeste bassenget som er kjent på månen. Dette månebassenget ble oppkalt etter to strukturer på motsatte sider; krateret Aitken på den nordlige enden og den sydlige månepolen på motsatt side. Den ytre kanten av dette bassenget kan bli sett fra jorden som en stor kjede av fjell lokalisert på månens sydlige del, noen ganger kalt «Leibnitz-fjellene» selv om dette navnet ikke har blitt betraktet som offisielt av Den internasjonale astronomiske union
Annika Simonsson

Omtale av kunst

Simonsson fører en dialog med tradisjonen og plukker og siterer fra billedkunst, film, reklame og tegneserier. Hun jobber ofte med malerier som hun setter sammen til større arbeider, og som formmessig gir et skulpturelt preg. Ofte inngår også felter som er malt direkte på veggen. Maleriene er ofte monokrome, og fargene er helt på i flere lag, slik at de får en jevn overflate. Simonsson ønsker å formidle et uttrykk som ligger i et udefinerbart og tvetydig område mellom design og kunst.

Utstillinger

Annika Simonsson har bl.a. stilt ut i Tromsø kunstforening, Trøndelag senter for samtidskunst, Rogaland Kunstnersenter, Kunstnerforbundet og Galleri F-15. Hun har deltatt på Høstutstillingen flere ganger, og har gjort flere utsmykninger for bl.a. Halmstad kommune.
Det synoptiske problem

Det synoptiske problem er et berømt problem innen bibelforskningen, som dreier seg om tilblivelseshistorien til de tre synoptiske evangeliene: Matteus-, Markus- og Lukasevangeliet i Det nye testamentet. Disse evangeliene har mange enten helt eller nesten identiske vers, noe som gjør det nærliggende å anta at de på en eller annen måte forutsetter hverandre.

Bakgrunn

Når man sammenligner Markusevangeliet, Matteusevangeliet og Lukasevangeliet, vil man oppdage at disse har mange sammenfallende vers. Evangeliene til Lukas og Matteus inneholder nesten hele Markusevangeliet. Markusevangeliet har totalt ca. 35 vers som kan regnes som særstoff, resten finner man også i Matteus og/eller Lukas. I tillegg finner man flere vers som Matteus og Lukas har felles, da særlig såkalte Jesuord. Denne problemstillingen kalles for det synoptiske problem, og har vært diskutert opp gjennom historien. Den mest utbredte teorien er den såkalte tokildehypotesen.

Tokildehypotesen

De fleste forskere mener at Markusevangeliet er det eldste, og man antar derfor at forfatterne av Lukasevangeliet og Matteusevangeliet kan ha hatt Markusevangeliet foran seg da de skrev.
Dette kan således gi en forklaring på versene som er felles for alle de tre evangeliene, men det finnes også mange vers som bare står i et av de tre evangeliene og derfor regnes som såkalt særstoff. Det finnes eksempelvis vers som er felles for Matteus- og Lukasevangeliet, men som ikke står i Markusevangeliet. En velkjent hypotese som blant annet forsøker å forklare dette er at det skal ha eksistert en samling med Jesusord, den såkalte Q-kilden, som senere har gått tapt. Q-kilden vil i såfall kunne være opphavet til det stoffet som er likt i Lukas- og Matteusevangeliet, men som ikke står i Markusevangeliet.
De viktigste argumentene for tokildehypotesen er at Markusevangeliet nærmest i sin helhet finnes i Matteus- og Lukasevangeliet, i samme rekkefølge.
Marx Dormoy (Paris Metro)

Marx Dormoy er en stasjon på metroen i Paris.
Stasjonen betjener linje 12.
EM på skøyter 2008

EM på skøyter 2008, det 33. for kvinner og det 102. for menn, ble avholdt 12. og 13. januar 2008 i overbygde Kolomna kunstisbane i Kolomna, Russland. 
Tittelforsvarere fra EM på skøyter 2007 i Collalbo i Italia er tsjekkiske Martina Sáblíková og nederlandske Sven Kramer. Sven Kramer vant EM for menn, ett drøyt poeng foran Håvard Bøkko, og med italienske Enrico Fabris på bronse. Ireen Wüst vant EM for kvinner, Paulien van Deutekom fikk sølv mens Martina Sáblíková vant bronse.
Representasjonsprinsippet

Å representere betyr å opptrå på noen annen sin vegne. En representant er «en som representerer noe(n), stedfortreder; talsmann; valgt medlem av et styre, en nasjonalforsamling osv.; karakteristisk eksempel innenfor sin art».
Representasjonsprinsippet henviser i juridisk terminologi som regel til former for representativt demokrati. Representativt demokrati kalles også indirekte demokrati. Det betyr at folket styrer gjennom valgte representanter. Norge har representativt demokrati. Grunnloven § 49 bestemmer at «Folket udøver den lovgivende Magt ved Storthinget».
Norgesmesterskapet i boksing 2004

Norgesmesterskapet i boksing 2004 ble arrangert 4.-6. mars i Trondheim (menn) og 6.-8. april i Molde (kvinner).
Kongepokalene ble vunnet av Kari Jensen og Mohamed Massoudy. Kari Jensen vant den første kongepokalen som ble utdelt til en kvinnelig bokser.
Forbundspokalen ble vunnet av David Eide. Beste klubb ble Trym IL.
Kong Haakon VIIs 100-årsmedalje

Utførelse

Medaljen er i sølv og har en diameter på 28 mm. På advers har den kong Haakons portrett slik det ble utført av myntgravør Ivar Throndsen. Kongen er avbildet uten krone. Portrettet er omgitt av omskriften «HAAKON • VII • NORGES • KONGE •». Revers viser kongens monogram. Medaljongen har en kongekrone på toppen. Medaljen er opphengt i et rødt bånd, som har en sølvspenne med innskriften «1872–1972».
Medaljens utforming er i hovedsak lik Kong Haakon VIIs jubileumsmedalje 1905–1930, Kong Haakon VIIs jubileumsmedalje 1905-1955 og Kong Haakon VIIs minnemedalje, men medaljene er utstyrt med båndspenne med forskjellige innskrifter.

Tildeling

Det ble produsert 250 medaljer. Kong Haakon VIIs 100-årsmedalje ble tildelt 231 personer, blant dem medlemmer av kongehuset, Det kongelige hoff, gjenlevende medlemmer av London-regjeringen og andre lands ambassadører i Norge.
Fransk Polynesias president

Fransk Polynesias president er leder for selvstyreregjeringen i det franske oversjøiske samfunnet Fransk Polynesia.

Makt og myndighet

Presidenten og regjeringen er sammen med Fransk Polynesias forsamling og Det økonomiske, sosiale og kulturelle råd  de sentrale selvstyreinstitusjonene i det oversjøiske samfunnet Fransk Polynesia. Presidenten velges av Fransk Polynesias forsamling blant forsamlingen egne medlemmer etter prinsippet om parlamentarisme. Valgperioden for en periode for fem år, med mulighet for gjenvalg for ytterligere én periode.
Presidenten har hånd om regjeringsarbeidet, leder selvstyreforvaltningen og representerer Fransk Polynesia, også internasjonalt, særlig i regionale fora. Regjeringssjefen kan treffe enkelte beslutninger på egen hånd, inngå kontrakter og avtaler med kommuner og staten. Presidenten har ansvar for å kunngjøre vedtak fattet av regjeringen og andre institusjoner i Journal officiel de la Polynésie française.

Utvikling av presidentembetet

I 1977 fikk Fransk Polynesia begrenset selvstyre. Den franske guvernøren ble erstattet av en høykommissær, som likevel fortsatte som leder av den utøvende makt. Regjeringsrådets leder fikk tittelen visepresident og selvstyreregjeringen fikk hånd om et begrenset felt av lokale saker.
Ved utvidelsen av selvstyreordningen i 1984 ble den utøvende makt tillagt en regjering utgått av det folkevalgte organet, Fransk Polynesias forsamling. Regjeringens leder fikk tittelen president.
Fra 1984 ble de praktisert en ordning med dobbel investitur, det vil si at forsamlingen først valgte presidenten og deretter godkjente ministrene. Både regjeringssjefen og ministrene måtte ha forsamlingens tillit.
Ved revisjon av selvstyreloven er presidentens makt senere økt. I 1990 fikk presidenten fullmakt til selv å oppnevne ministrene, uten godkjenning fra den folkevalgte forsamlingen. Dette gjør at presidenten har stor makt over regjeringsmedlemmene. Presidenten velger sine ministre, hvor mange han ønsker å gi statsrådsmakt og hvilke saksfelt ministrene skal arbeide med saksfelt.
Særlig i den lange regjeringsperioden til Gaston Flosse fra 1991 til 2004 utviklet det seg en maktkonsentrasjon i posisjonen som regjeringspresident. Etter dette har det vært mer ustabile parlamentariske forhold og hyppige regjeringsskifter. På grunn av skiftende allianser og ustabile regjeringer, er det innført konstruktivt mistillitsvotum. En president kan bare kastes dersom det samtidig er framsatt forslag om en erstatter.

Presidentkontor

Under Gaston Flosse ble det satt i gang arbeider med å bygge om en historisk kaserne i sentrum av Papeete til kontorer for presidenten. . Presidentpalasset sto ferdig i 2000.
The Amazing Race 14

The Amazing Race 14 er den fjortende sesongen av den amerikanske realityserien The Amazing Race. Den fjortende sesongen fulgte elleve lag med to personer, med et pre-eksisterende forhold, i et kappløp rundt i verden.
Søskene Tamara Tien-Jan "Tammy" og Victor Jih vant den fjortende sesongen av The Amazing Race, og ble de første deltagerne med asiatisk bakgrunn til å vinne The Amazing Race.

Produksjon

The Amazing Race 14 strakk seg 64 000 km gjennom ni land på tre kontinenter i løpet av 22 dager. Innspillingen startet 31. oktober 2008 og avsluttet 21. november 2008. Romania ble besøkt for første gang, og for første gang siden henholdsvis den tredje og fjerde sesongen, ble Sveits og Østerrike besøkt.
I et intervju, avslørte produsenten Bertram van Munster at lagene tok en 13-timers togtur med den transsibirske jernbanen og endte opp i en snøstorm med temperatur under nullpunktet. Han avslørte også at lagene fikk oppleve ekstreme klimaer, intense Veisperringsoppgaver og mindre tid ved lufthavnene, som la opp til en mer utmattende løype for lagene. I tillegg, avslørte CBS at kappløpet inkluderte verdens nest høyeste strikkhopp, kvelende varme i India og en OL-inspirert oppgavene som fikk lagene til å "gispe etter luft".
I forbindelse med denne sesongen, ble det gjort store endringer i forbindelse med grafikken til programmet. Grafikk, åpningsintro og musikk ble endret. I tillegg ble fonten på lagnavn og rutemarkør endret fra Microgramma til Bank Gothic. Delt skjermbilde ble også introdusert denne sesongen, slik at man kunne vise flere scener samtidig. Reisekartet ble presentert for seerne gjennom Google Earth. 
Denne sesongen introduserte en ny vri i forbindelse med U-Sving; Blind U-Sving. I en Blind U-Sving, kan laget som velger å utøve det, forbli anonyme.
Målstreken på Maui, er den sørligste målstreken i den amerikanske versjonen av The Amazing Race.

Cast

Søknadsfristen for denne sesongen, gikk ut 28. mai 2008.
En av deltagerne, Luke Adams, ble den første døve deltageren til å delta i den amerikanske versjonen av The Amazing Race og var avhengig av sin mor Margie Adams for å kommunisere gjennom kappløpet (vinneren av den andre sesongen av The Amazing Race Asia, Adrian Yap, er den første og eneste andre døve deltageren i The Amazing Race-franchisen). Margie & Luke hadde opprinnelig søkt om å delta i familieversjonen, sammen med to andre familiemedlemmer, men kom ikke med. Mike White ble opprinnelig valgt ut til å delta i den trettende sesongen sammen med regissør Jon Kasdan, men sistnevnte trakk seg før innspillingen begynte. De ansvarlige for castingen til programmet ville ha White med i denne sesongen og deltok sammen med sin far Mel White.
Amanda & Kris, Jamie & Cara, Kisha & Jen, Margie & Luke og Mel & Mike deltok igjen i The Amazing Race: Unfinished Business, der lag fra den tolvte til den syttende sesongen deltok. Margie & Luke deltok også i den andre All-Stars-sesongen, der lag fra den fjortende til den tjuetredje sesongen deltok.
Leonard Gyllenhaal

Forfatter

Gyllenhaal skrev flere bøker, blant annet Insecta suecica, Coleoptera (del I-III, 1808-13; del. IV, 1827). Han bidrog også i bokverket  Genera et species curculionidum av Carl Johan Schönherr, hvor har gav en rekke artsbeskrivelser. Han hjalp også entomologen Carl Fredrik Fallén i hans litterære arbeide.

Utmerkelser

Gyllenhaal ble i 1809 medlem av det svenske Kungliga Vetenskapsakademien, samt medlem av flere andre lærde selskap, blant annet hedersmedlem i det franske Société entomologique i Paris. Han fikk i 1828 det Kungliga Vetenskapsakademiens gullmedalje.
Quenangen Mining Association

Quenangen Mining Association var et engelsk industriforetak som drev kobbergruver i Kvænangen på 1800-tallet.

Bakgrunn

Omkring 1826 (ulike kilder oppgir ulike årstall) startet engelskmennene John Rice Crowe og Henry Dick Woodfall et selskap for å drive utvinning av kobbermalm i Alta. Dette selskapet ble gitt navnet Alten Copper Works og senere omdøpt til Kåfjord kobberverk.
John Rice Crowe (ca. 1795-1870) hadde startet handelvirksomhet i Hammerfest rundt år 1820.
Den 17. mai 1827 undertegnet reindriftssamen Maret Aslaksdatter en kontrakt der hun overførte til John Rice Crowe retten til å utnytte kobbermalmforekomstene hun hadde funnet i Kåfjorden ved Alta. Selgeren fikk 50 våg russemel som vederlag.

Gruvedriften i Kvænangen

Ikke lenge etter oppstarten i Alta begynte John Rice Crowe å interessere seg for malmforekomstene i Kvænangen. Så tidlig som i 1743 hadde det blitt rapportert funn av kobbermalm i Kvænangen, men ingen hadde tatt skritt for å drive næringsvirksomhet på grunnlag av funnene.
John Rice Crowe stiftet sammen med kjøpmenn fra Hammerfest og Tromsø selskapet «The Quenangen Mining Association» for å drive gruvedrift i Kvænangen. Rundt 1827 startet de å undersøke malmforekomstene, og undersøkelsene fortsatte i mange år. Først i 1840 ble det full gruvedrift i Kvænangen, med utgangspunkt i Kjækan.
Det ble etablert flere gruver i Kvænangen; de største var Edwards gruve og Cedars gruve. Edvards gruve var den første som ble åpnet. Den lå ved Kjækanelva, noen få kilometer fra sjøen. Selskapet bygget arbeiderboliger på Kjækan. Da det ble funnet kobbermalm lenger opp i fjellet, ved Badderelva, ble det anlagt nye gruver der. Det var for langt for arbeiderne å dra opp og ned hver dag, så Quenangen Mining Association bygget midlertidige boliger for arbeiderne nær de nye gruvene, og innførte fem-dagers arbeidsuker slik at arbeiderne skulle kunne besøke familiene nede i dalen i helgene.
Imidlertid falt kobberprisene på verdensmarkedet, og The Quenangen Mining Association fikk økonomiske problemer. På slutten av 1840-tallet solgte selskapet gruvene i Kvænangen til Kåfjord-verket, men Kvænangen-verket bestod som selvstendig næringsenhet frem til 1857. Da ble de to verkene formelt slått sammen til ett selskap.

Ettertid

Alta-verket som Kvænangen-gruvene var en del av, ble slått sammen med Sulitjelma Aktiebolag i 1896. Deretter ble det gamle handelsstedet Badderen sentrum for fornyet virksomhet i bergverksdriften i Kvænangen. Fra Badderen ble det bygd malmkai og anlagt vei til gruvene. Det ble også satt opp telefonledning.
Trichinella spiralis

Levevis

Verten bli infisert ved å spise trikinøst kjøtt. Kapslen med trikinen løses opp i magesyren og larvene vokser opp til kjønnsmodne hunner og hanner. Disse har sitt tilholdssted i overgangen tynn-tykktarm. Etter paring dør hannen, mens hunnen føder levende larver. Larvene vandrer med blodet, via hjertet og lungene, til tverrstripet musklatur. Her kapsler nematoden seg inn i musklaturen, hvor den antageligvis lever resten av vertsdyrets liv. Tilstanden kalles trikinose.